open-index/open-wikipedia-markdown huggingface dataset:
Andrew Asiamah Amoako

**Andrew Asiamah Amoaka** ( ba naŋ dɔge 24 Fɛboɔre 1966) e la a Gaana merɛ diree kaŋa, O naŋ e la a Gaana pɔletese neɛ na be a Gaana palamɛte anaare soba a anii soba  a Gaana poɔ na e  Sommeŋɛ candidate kpɛ la Ɔfere Disembare 2020. Pampana ona la are ko Fomena paaloŋ naŋ be Sante Irigyin. O na la a deputi Speaker bayi soba ko Palemetere

## O Nyɔvore piiluu ane Ganzanne
Ba dɔge la Amoako 24 Fɛboɔre 1966 Wioso-Adansi poɔ naŋ be Sante Irigiŋ. O taa la MSc yi Environmental Resources Management, Masa of Arts in conflict Resolution ane LLB(law) yi a Kwame Nkrumah Univeniti ko Science ne Technology ane professional law license (BL) yi Ghana School of law.

## Tontonziiri
A saŋa na o naŋ na kpɛ Pɔletese poɔ, o da e la sɛreŋmaara ko Minka premo ne Co ( Akosombo chambers). O na da la a Estate Ɔfesa, Teŋgane Ɔfesa ne valuer Kumasi Metro Assamble poɔ.

## Pɔletese
O naŋ da wa leɛre o teɛroŋ ka o ko la are a paate peraamere kyaare ne a 2020 tendaa vootu a yi dɔdɔ yɛlɛ onaŋ nyɛ yi o meŋɛ paate, ka o leɛ o teɛroŋ ka o e sommeŋɛ candidate.  O da daŋ e la Wɔɔ paate ( NPP) mɛmba, Article 3(9) merɛ gane, sãã o mɛmbaroŋ kyɛ eŋ a palemɛte demdiree duoro, kyɛ ŋmɛ nu peraa ka o dakogi gaŋɛɛ zagelaa 13 Ɔɔtoore 2020 a provisions of Article 97(1)g merɛ gane poleŋ. Amoako da ba gaŋ teŋɛ kyɛ sage,  ka ba naŋ kare o yi a paate ba wuli ka o ba la e Palemetere mɛmba, ka Palemɛte ko Gaana yoŋ la na tõɔ yeli ka o ba la e MP ba naŋ neɛ nuuri iri. Seɛre-ŋmaara Kwaku Asare da sage ne la Amoako, wulo ka a ba teɛroŋ ba naŋ nyɔge e la Merɛ yɛlɛ naŋ be a jurisdiction of High court, aŋ Article 99(1) naŋ wuli a merɛ gane poɔ. 

Amoako di la a Fomena palemetere dakogi a Disembare 2020 wagere elections ne 12,805 nuuri, naŋ daa o kyakya ŋmɛ tɔ, Philip Ofori-Asante naŋ e o paate koroo mɛmba, naŋ nyɛ 10,798 nuuri. Amoako da la neɛ ŋa yoŋ naŋ e sommeŋɛ candidate di a 2020 palemetere elections. A o arezie onaŋ e sommeŋɛ mɛmba ko Parliament da e la nimizeɛ a elections naŋ da wa baare a yi a paatere ama ayi (NPP ane NDC) kaŋa zaa naŋ da koŋ baŋ outright majority.  Seɛre election interview, Amoako da wuli ka o ba taa teɛroŋ faa zaa kyaare a NPP ba naŋ sãã a o paate mɛmbaroŋ bare. A general gansɛgerɛ ko a NPP, John Boadu,  da yelwuli ka Amoako na baŋ leɛ sɛge bɔ la a o NPP mɛmbaroŋ subject to specific paate regulations ane conditions. 7 GYɛnoɔre 2021 eŋɛ, ba iri la Asiamah ka o e Deɛpete speaker bayi soba ko palemetere  O yoŋ la sommeŋɛ Palemetere mɛmba naŋ are saa vuo na, Ghana dabaŋkoroŋ eŋɛ.

## Kɔmɛtee
Amoako e la a dakogi zu soba  ko mɛmbare naŋ nyɔge tɔna ɔfere kɔmatee, mɛmba ko a standing orders kɔmɛtee, mɛmba ko a subsidiary legislation kɔmatee, mɛmba ko a ganzanne kɔmɛtee ane mɛmba ko mines ne Faŋa kɔmɛtee.

## Meŋɛ Nyɔvore
Amoako e la kirista bie.

## Sommo Yizie
Andrew Dari Chiwitey

**Andrew Dari Chiwitey** (ba dɔge o la  27 September 1970) kyuu poɔ. O e la Gaana pɔleteseɛŋ ane begemaale die mɛmba, a begemaale ayoɔpoi soba eŋɛ ko a Gaana republic anaare soba, naŋ are ko a  Sawla-Tuna Kalba Gbandige  a Dagbɛn-Zabage Irigyiŋ poɔ, kataweɛ paate (NDC) yuori eŋɛ.

## O Bibiiloŋ Ane O Sakuuri Gaabo
Chiwitey  baa la a  Nako-yiri a Dagbɛn-Zabage  Irigyiŋ, Gaana poɔ. O taa la o HND yineŋ  Studies a Tamale Polytechnic poɔ, Masters in Human Resource Development ane a B.A, Master a  Arts a Cape Coast Yuniveniti poɔ.

## Pɔlɛtese Nyɔvore Yɛlɛ
Chiwitey e la a Kataweԑ Naa bie (Gaana).

## 2016 Nu-Neԑ
O da are ŋmԑ la kpamkpire a 2016 Gaana zaa nu-neԑ poͻ a Kataweԑ Naa yuori eŋԑ a da di a Sawla-Tuna Kalba Gbandige begemaale kogi. O da di la a nu-neԑ ane noba 17, 209 a noba zaa naŋ neԑ ba nuuri baare poͻ naŋ manne te seŋ 66.68%. o da di la a begemaale kogi kyԑ ka a Wͻͻ Naa begemaale kpamkpir-ŋmeԑrԑ neԑ Jame Kpibo Suuyehzi da tage noba 8, 301 naŋ manne te seŋ 32.16%, Ibrahim Yakubu meŋ naŋ da e begemaale kpamkpir-ŋmeԑrԑ ko PPP a tage noba 202 naŋ te manne ne 0.78% ka a begemaale kpamkpir-ŋmeԑrԑ ko a Convention People's party Albert Iddisah meŋ da tage noba 98 meŋ naŋ te seŋ 0.38% a noba zaa naŋ wat e neԑ nuuri baare poͻ.

## 2020 Nu-neԑ
Chiwitey da la maaleŋ di la a Sawla-Tuba Kalba gbandige begemaale kogi a 2020 Gaana zaa nu-neԑ baaroo poͻ a Kataweԑ Naa yuori eŋԑ ane noba 21, 382 naŋ are ko 65.9%. o da di la a nu-neԑ kyԑ ka begemaale kpamkpir-ŋmeԑrԑ ko a Wͻͻ Naa Banasco Seidu Nuhu tage noba 10, 780 naŋ are ko 33.2% a  noba zaa naŋ neԑ nuuri poͻ kyԑ ka Yakubu Ibrahim meŋ naŋ da e begemaale kpamkpir-ŋmeԑrԑ ko NDP meŋ da nyԑ noba 1.0% a noba zaa naŋ neԑ ba nuuri baare.

## Kͻmatee
Chiwitey poͻ la a Gͻbenԑnte assurance kͻmatii poͻ kyԑ naŋ e a dipiti neԑ a begemaale die toma ane yie Kͻmatee.

## Meŋԑ nyͻvore
O e la Krista bie.

## Sommo Yizie
Andy Kwame Appiah-Kubi

**Andy Kwame Appiah-Kubi** ( ba dɔge o la Bɛntuuri kyuu bebie 7, 1957 poɔ) e la Gaanean pɔleteseɛŋ ane mɛmba ko a begemaale die ayɔpõĩ ane begemaale die anii a Gaana Republic anaare eŋɛ, naŋ are ko Asante-Akim North Gbandige naŋ be Sante Irigyiŋ, Wɔɔ paate yuori eŋɛ.

## Ganzanne Yele
Andy taa la BA (Hon.), MBA ane LLB yi University of Gaana, Legon. O la taa la professional sɛtefekate naŋ e merɛ yi a Ghana Lɔɔ Sakuuri.

## Tontonziiri
1989 poɔ, Andy da e la a Ideal katelegaare tereɛ Ɔfesa Bandazuzeɛ te ta 1994. O kpɛ la vuo paalaa naŋ e paaloŋ Daraata ko AFEX International group te ta 2001,  O naŋ da leɛ gaa ka o de tonnɔ paalaa naŋ e Deɛpete Executive gansɛgerɛ ko Free Zones Board, vuo o naŋ are te ta 2009. O la de la tonnɔ paalaa e Chief Executive Ɔfesa ko Appiah-Kubi ne Associates.

## Pɔletese
Andy da are la Wɔɔ paate yuori eŋɛ di a 2016 begemaale nu neɛ na are ko Asante-Akim saazu sɛŋ Gbandige noba a begemaale die ayɔpõĩ a Gaana republic anaare eŋɛ. Yidaandɔɔ, Nana Addo Dankwah Akufo-Addo, da iri o la ka o e Diputi Minisa ko Railways baabo.

Ba da la leɛ neɛ la nuuri iri o a 2020 zaa gbuli nuuri neɛbo eŋɛ, ka o na are ko o gbandige a begemaale die anii a Gaana Republic anaare eŋɛ. O da nyɛ la 25,009 nuuri naŋ e 63.91% yi a nuuri zaa naŋ neɛ soŋ kyɛ ka a NDC begemaale bie Alhaji Adams Sulley Yussif nyɛ 14,123 nuuri naŋ e 36.1% yi a nuuri zaa naŋ neɛ soŋ.

### Kɔmatee
Andy e la memba ko membare naŋ nyɔge tɔna ɔfere kɔmatee ane meŋ memba ko paaloŋ yobo Kɔmatee.

## Meŋɛ Nyɔvore
Andy e la kiristabie.

## Yelbawontaa
Sentɔmbare 2020 poɔ, ba da ŋmaa la sanne ko o a yi onaŋ da yeli ka ona la are ko a wɔɔ paati kogo. O da de la lɔɔre sere a de a o karatare mare a yɔ zoro a ŋmeɛre a pɔletese a yele koro a noba ka ona la are ko a ba paaloo begemaale die kogo ka a da e zɔɔre ka a yɛlɛ da te gaa a Gaana kɔɔtɔ kpoŋ poɔ .

## Sommo Yizie
Angela Oforiwa Alorwu-Tay

**Angela Oforiwa Alorwu-Tay** e la Gaana pɔleteesa aneŋ begemaale die Mɛmba ko a begemaale die ayɔpoi soba, a Gaana republic anaare eŋɛ, naŋ are ko Afadjato Kɔmpare Gbandige naŋ be a Volta Irigyin a ko Kataweɛ paati. O da e la a pɔgeba banuu na kaŋa ba naŋ ɛlɛte yi a noba bawae naŋ da are a 2016 nuuri kpoŋi neɛbo wagere a Volta Irigyin poɔ. 

## Sakuuri Gaabo yɛlɛ
O taa la (Hons.) BA a yie a University of Ghana poɔ, a diploma a yie West Africa Computer Science Institute aneŋ o GCE O'level a yie Nkonya Secondary School. O da la taa la MA degree in Democracy, Governance, Law & Development a yie a University of Cape Coast.

## Ŋmempuori Yɛlɛ
Angela e la kirista bie.

## Meŋa Nyɔvore
Ba da dɔge la Angela Alorwu Tay 16 Kyɛpire 1971 . O e la la pɔgekoɔre ane biiri bayi.

## Pɔletese Yɛlɛ
A 2015 yuoni poɔ, o da arɛɛ la a di a kataweɛ begemaale die kogi ko a Afadjato Kɔmpare Gbandige naŋ be a Volta Irigyin poɔ, neŋ 5,138 nuuri na daa Mr Reuben Kornu ne 1,419 nuuri, Miss Kafui Takyi ne 1,366 nuuri, Mr Eben Kay Hodo ne 820 nuuri, Mr Victus Agbesi ne 577 nuuri, ane Miss Susie Adoboe ne 559 nuuri lɔɔ. O da la daa yie la kono korɔ pɔgeba te kyaare ne de vuo ko pɔgeba wede eŋɛ (dɔba ne pɔgeba) yɛlɛ Gaana poɔ, a pãã da kono korɔ Gɔmenante naŋ be naaŋ pampana, ka o eŋ 30% vuo ko pɔgeba o naaŋ Nabiiri poɔ, a naaŋ boɔbo yɛlɛ nɔɛ eŋɛ.

## Tonnɔɛ Yɛlɛ
O da e la gansɛgerɛ unique Insurance CO. A wagere 1999 te tɔ 2003. O da la e la manengya be Tahnaf service a yi 2004 te tɔ 2012. O da la e la Desekyere chief executive yi 2012 te tɔ 2016.

## Sommo Yizie
Anthony Mwinkaara Sumah

**Anthony Mwinkaara Sumah** (dɔgebo Bebiri e la 17th Gyɛnoɔre, 1982) O e la Gaana pɔleteesa naŋ e kataweɛ paate (NDC) mɛmba. Ona la  areko Nadowli-Kaleo Gbandige,  a Gaana begemaale die poɔ.

## O Baabo Ane Sakuuri Gaabo.
Mwinkaara  yi la Charikpoŋ naŋ be a Ɔpa Wɛse Irigyin paaloŋ poɔ a Gaana poɔŋ. O piili la o bibiiloŋ sakuuri St Anthony's peramere sakuuri a yi be a gaa a Sinia Haae Sakuuri Lassia Tuolu Sinia Haae Sakuuri naŋ  be a Lassia paaloŋ. O la yi la be a gaa University of Ghana  naŋ be a Legon paaloŋ poɔ. A sakuuri poɔ la ka o  zanne yineŋ Bachelor of Science Degree a te laafeɛloŋ lomboriŋ yɛlɛ.

## Sommbo Yizie
Archie casely-hayford

**Archie casely-hayford** (1898-20 August 1977) e la British-zanzanna naŋ e Gaana barrister anaŋ e pɔliteesa  neɛ o da eɛ  neɛ naŋ be yeeloŋ pɔliteesa dakoroŋ na Gold Coast saŋa.o na teŋ boɔlɔ Gaana pampana ŋa.
Aroozie (Prepositions)

**Aroozie (Prepositions)** e la yelbiri kaŋa naŋ maŋ wuli boŋkaŋa, neɛkaŋa bee yelkaŋa eebo zie bee bezie yɛlɛ poɔ. Aroozie maŋ tu la yuori bee yoleɛrɛ puoriŋ. Yuori bee yoleɛrɛ na o naŋ maŋ tu maŋ waa la eterɛ. 

## Aroozie Parɛɛ (Types of prepositions)
Aroozie parɛɛ waa la ayi Dagaareŋ. Ana la aroozie yelbi-gbolo ane aroozie maraa.

## Aroozie gbolo:
* Ama maŋ wuli la a bone bee neɛ ka o sãã kperaa lɛ a yɛlɛ poɔ. Aseŋ;
* Dakoraa lambori la ka a wɔnee mare. 
* Zayan zu poɔ la ka zubie zaa tuo.

## Aroozie maraa:
* Ama maŋ de la a maraa ŋa a mare a yuori puoriŋ ka o leɛ aroozie bee yɛlɛ eebo zie. Aseŋ; 
* O puoriŋ la ka o ma are. 
* A gane biŋ la  Betty nimitɔɔreŋ.

## Sommo Yizie
Aloopelee

**Aloopelee** e la bommaala kaŋa nansaala naŋ maale ka o maŋ de noba age yineŋ teŋe kaŋa te gaa teŋyuo poɔ a yi saseɛ poɔŋ. O e la boŋ kaŋa na taa pegɛ kyɛ waa kpoŋ ka neɛ maŋ zeŋ o poɔ kyɛ neɛrɛ boŋ kaŋa kyɛ o age te gɛrɛ. A teŋzu kyɛ, Teŋe zaa maŋ taa o la, a taa o agebo ane o leebo zie. Ka kaŋa zaa naŋ age yi teŋe kaŋa a waana ba maŋ boɔle la yeli tere ka ba ta vɛŋ ka kaŋa meŋ la age ka a toɔrɔ taa boŋso sobi yeni la ka ba maŋ tuuro a saseɛ poɔ, a lɛ wulli ka ana sobiri a saseɛ poɔŋ ba waa aŋa lɔɔrɔ naŋ maŋ beɛrɛ kyɛ kɔrɔ taa a tensɔgɔ sobiri poɔ. Wagere zaa la ka a maŋ gɛrɛ. 

## Aloopelee Tɔnɔ Ko Nensaala
A maŋ vɛŋ la nensaala de wagere fēē kaŋa  gaa neŋ zitɔɔre 

A meŋ maŋ vɛŋ la nensaala gaa zitɔɔre ane emmaaroŋ te gaŋ ona naŋ kpɛ lɔɔre te gaa

Aropɛlɛ mine maŋ tuo la tuobu bɛrɛ mine te seŋ lɔɔre sere, Motori, Bondiiri ane Sitɔɔre boma yineŋ nansaal paaloŋ wa neŋ teŋyuori poɔŋ ane wagere fēē mine

A meŋ maŋ tuo la Maasumɛ mine kaŋa yineŋ nansaal paaloŋ wa neŋ teŋyuo poɔ ane wagere fēē mine

## Sommo Yizie
Arthur Ahmed

**Arthur Ahmed** e la Gaana pɔletesean naŋ e begemaale die ayɔpõĩ mɛmba ko Okaikwei South Gbandige a Greater Accra Irigyin poɔ yi 2013 te tɔ 2017 a wɔɔ paate yuori eŋɛ.

## Nyɔvore Piiluu ane Ganzanne
O yi la Nsuta Mampong a Sante Irigyin poɔ. Arthur nyɛ la o O Lɛvɛl sɛtefekate yi Accra Academy ane o GCE A  sɛtefekate yi Abuakwa state college.

## Tonnoɔre
O na la a Maneŋgya director ko Ackwell Enterprise ane Contracts works.

## Pɔletese
Ba da ɛlɛte o la begemaale die mɛmba ko Okaikwei South Gbandige yi 2013 ane ba da la leɛ-ɛlɛte o la 2016 poɔ.

## Kultaa Vuo Ara
O be la kultaa die ne biiri bata.

## ŋmempuori
O e la kiristabie.

## Sommo Yizie
Anthony Effah

**Anthony Effah** e la Gaana pɔletesean ane begemaale die ayɔpõĩ mɛmba a Gaana republic anaare eŋɛ naŋ are ko a Asikuma-Odoben-Brakwa Gbandige a Fante Irigyin poɔ, wɔɔ paate yuori eŋɛ.

## Nyɔvore Piiluu ane Ganzanne
Ba dɔge la Effah 24 Gyɛnoɔre 1960 ane o baa la Breman-Brakwa Fante Irigyin poɔ Gaana. O taa la o Bakyila degeree Economics eŋɛ 1985 poɔ ane meŋ o Executive Master's in Business Administration (Finance) yi a yuniveniti ko Gaana 2003 poɔ.

## Tonnoɔre
Effah da e la director of Risk Management ane Compliance Fidelity Bank Accra poɔ. O da la e la dakogi zusoba ko a Board of governors a Brakw-Breman Rural Bank.

## Pɔletese Yɛlɛ
Effah e la wɔɔ paati mɛmba. O na da la begemaale die mɛmba ko Asikuma Odoben Brakwa Gbandige a Fante Irigyin poɔ yi 2017 te tɔ 2021.O di la a begemaale die kogi a 2016 Gaana zaa gbuli nuuri neɛbo ne 23,760 nuuri naŋ e 50.1% yi a nuuri zaa naŋ neɛ kyɛ ka a NDC begemaale die gyongyoŋ bie Alhassan Kobina Ghansah nyɛ 23,330 nuuri naŋ e 49.2% kɔɔ poɔ yi a nuuri zaa naŋ neɛ, a PPP begemaale die gyongyoŋ bie Rechard Ato Quinoo nyɛ 237 nuuri naŋ e 0.5% kɔɔ poɔ yi a nuuri zaa naŋ neɛ ane CPP begemaale die gyongyoŋ bie Hayford Amoakoh nyɛ 90 nuuri naŋ e 0.2% kɔɔ poɔ yi a nuuri zaa naŋ neɛ.

2019 poɔ, o da e la mɛmba ko a libi-yɛlɛ kɔmatee.

## Meŋɛ Nyɔvore
Effah e la kiristabie. 

## Sommo Yizie
Asante Akim South

**Asante-Akim South** e la a gbandigiri kaŋa naŋ are ko a Gaana begemaale die. O maŋ ɛlɛte la begemaale die mɛmba(MP) bonyeni tuuro a yageroŋ nu-neɛ sobie. Asante south be la a Asante Akim kɔmpare Desekyere a Sante Irigyin poɔ Gaana.

## Torebogiri.
O bezie be la a Asante Akim kɔmpare Desekyere a Sante Irigyin poɔ Gaana.

## Begemaale Die Mɛmbare

## Nuuri Neɛbo

## Kaa Kyɛ Meŋ

* Gaana begemaale die gbandigiri yoe.

## Sommo Yizie
Asawase

**Asawase** e la a gbandigiri kaŋa naŋ are ko a Gaana begemaale die. Ba maŋ ɛlɛte la begemaale die mɛmba (MP) neŋyeni tuuro yageroŋ nu-neɛ sobie, Asawase e la Kataweɛ paate zi-kpeɛŋaa kaŋa a Sante Irigyin poɔ, Gaana. Asawase bezie be la a Kumasi Metropolitan Desekyere poɔ naŋ be Sante Irigyin, Gaana.  

Ba da kuri la a gbandige ŋa yi a 2004 Gaana begemaale die gyoŋgyoŋ nuuri neɛbo eŋɛ, a yi lɛ waana ŋa a Kataweɛ Paate  la di a kogi. O e la a kogi kpeɛŋaa kaŋa Sante Irigyin poɔ, a lɛ yɛlɛ nuuri neɛbo yɛlɛ maŋ kyɛŋe la soŋ a be. A begemaale die mɛmba pampana ko a gbandige la Muntaka Mohammed Mubarak bizu a Kataweɛ paate poɔ. 

## Torebogiri
A gbandige bezie be la a Kumasi Metropolitan Desekyere naŋ be  Ashanti  Irigyin, Gaana poɔ.

## Dabaŋkoroŋ
A Gaana Electoral Commission  da kuri la a gbandige ŋa 2004 yuoni poɔ ane gbandigiri paala lezare ne awae mine naŋ dɔgle a noɔre yi 200 gaa ne 230. Asokwa East ane Asokwa West gbandigiri da la leɛ maale sɛgere la leɛ kuri Asawase (Asokwa) gbandige ane Oforikrom gbandige. 

## Begemaale Die Mɛmbare

## Nuuri Neɛbo

Ba da e la Vuofuri nuuri neɛbo yi a begemaale die mɛmba Dr. Gibril naŋ da kpi. Ka Muntaka Mohammed Mubarak da di ne 11,142 nuuri yageroŋ na leɛre Dr. Gibril meŋ naŋ e NDC mɛmba naŋ da di a kogi Disembare 2004 ne 4474 nuuri yageroŋ.  A Gaana lombori ŋa naŋ are ko yelkaŋyeli baabo da ŋmaa la kiri ka a vuofuri nuuri neɛbo kyɛŋe la velaa anaŋ e forifori kyɛ ba e dabeɛŋ weɛ lɛ. " O gaa la niŋe la leɛ di a kogi a Disembare 2008 begemaale die gyoŋgyoŋ nuuri neɛbo eŋɛ.

## Kaa Kyɛ Meŋ

* Gaana begemaale die gbandigiri yoe

## Sommo Yizie
Asante Akim Central

**Asante-Akim Central** e la a gbandigiri kaŋa naŋ areko a Gaana begemaale die. O maŋ ɛlɛte la begemaale die mɛmba (MP) nenyeni tuuro a yageroŋ nu-neɛ sobie. Asante-Akim central be la a Asante Akim Saazu Sɛŋ Desekyere naŋ be Sante Irigyin poɔ, Gaana. A begemaale die mɛmba ko a gbandige la Kwame Anyimadu-Antwi.

## Torebogiri.
O be la a Asante Akim central Munisipal Asɛmbole a Ashanti  Irigyin poɔ Gaana. Asante Akim central Desekyere e la a Desekyere kaŋa naŋ be Ashanti  Irigyin poɔ, Ghana. Ba da boɔlɔ o la Asante Akim North Munisipal Desekyere te ta Gyɛnoɔre 2012, ba naŋ da wa wɛle o kyɛlee ka o leɛ Asante Akim North Desekyere kyɛ leɛ pore o kyɛ na ka Asante Akim Central Munisipal Desekyere. A Munisipal be la a Ashanti  Irigyin Taŋgõɔ sɛŋ ane Konongo la e o teŋkpoŋ.

## Begemaala

## Kaa Kyɛ Meŋ

* Gaana Begemaale Die Gbandigiri Yoe.

## Sommo Yizie
Asante Akim North

**Asante-Akim North** e la a gbandigiri kaŋa naŋ be a Gaana begemaale die poɔ. O maŋ ɛlɛte la begemaale die mɛmba (MP) bonyeni tuuro a yageroŋ nu-neɛ sobie. Asante-Akim North be la a Asante Akim Saazu Sɛŋ Desekyere a Sante Irigyin poɔ Gaana.

## Torebogiri.
O be la a Asante Akim Saazu Sɛŋ Desekyere a Sante Irigyin poɔ Gaana.

## Begemaale Die Mɛmbare.

## Nuuri Neɛbo

## Kaa Kyɛ Meŋ

* Gaana begemaale die gbandigiri yoe

## Sommo Yizie
Asikuma-Odoben-Brakwa

**Asikuma-Odoben-Brakwa** e la gbandige naŋ are ko a Gaana begemaale die. Ba maŋ vootu la begemaale die mɛmba neŋyeni tuuro a yageroŋ nu-neɛ sobie. Asikuma-Odoben-Brakwa vootiŋ paaloŋ na be la  Asikuma-Odoben-Brakwa desekyere naŋ be  Fante Irigyin a Gaana poɔ.

## Torebogiri
A paaloo ŋa be la a Asikuma-Odoben-Brakwa Desekyere naŋ be Fante Irigyin a Gaana poɔ.

## Begemaalba

## Kaa Kyɛ Meŋ

* Gaana begemaale die paaloo yoe
* Agona Desekyere
Assin North

**Assin North** e la a gbandigiri kaŋa naŋ be a Gaana begemaale die poɔ.O maŋ iri la begemaala (MP) boŋyeni a tuuro a yageroŋ nu-neɛ sobie. Assin North gbandige ŋa be la a Assin North Desekyere naŋ be a Fante Irigyin a Gaana poɔ.

## Torebogiri.
A kogi ŋa be la a Assin North Municipality naŋ be a Fante Irigyiŋ Gaana poɔ.

## Begemaale Die Mɛmbare

## Nuuri Neɛbo

A Gaana Supriimi Kɔɔte da ŋmaa la dambo a bebiri 13 Kyɛpire 2022 ka James Gyakye Quayson koŋ baŋ la kyoge zineɛ a begemaale die aŋa begemaala ko a Assin North gbandige. A Cape Coast Haae Kɔɔte da ŋmaa la a dammo ŋa ka a o 2020 vootiŋ na e la zaala lɛ yi ba naŋ sɛ o a kɔɔte poɔ, kyɛ da e ka ba e vuofuri nu-neɛ.  Ba da e la a vuofuri nu-neɛ ŋa 27 Gyoone 2023.

Ken Ohene Agyapong, a begemaale die mɛmba ko a Assin North gbandige yi a yuoni 2000 begemaale die gyongyoŋ te tɔ a yuoni 2008 begemaale die gyongyoŋ da leɛ la a begemaale die mɛmba ko a Assin Central gbandige 2012 poɔ.

## Leɛ Kaa Kyɛ Meŋ

* Gaana begemaale die gbandigiri yoe
* Assin North Desekyere

## Sommo Yizie
Assin South

**Assin South** e la a gbandige kaŋa naŋ are ko a Gaana begemaale die. Ba maŋ vootu la begemaale die mɛmba neŋyeni tuuro a yageroŋ nu-neɛ sobie. Assin south paaloo ŋa be la Assin south Desekyere naŋ be Fante Irigyin poɔ, Gaana.

## Toribogiri/Begebo Mine
A gbandige ŋa bezie kpoŋ are la a Assin south Desekyere naŋ be a Fante irigyin, Gaana poɔ.

## Begemaale Die Mɛmbare Naŋ Di a Kogi
1992 yuoni poɔ Francis K. Edzii da la a begemaale die mɛmba a kube paati yuori eŋɛ.

A 1996 nu-nɛb poɔ, Kwaku Al-Hassan Dadzie da de la a kogi a ko a kataweɛ paati.

A 2000 nu-nɛb poɔ, Dominic Kweku Fobih da de la a kogi a ko a wɔɔ paate. 

A 2016 noba zaa nu-nɛb eŋɛ, John Ntim Fordjour da di la a kogi a ko a wɔɔ paati.

## Nuuri Neɛbo
John Ntim Fordjour la begemaale die mɛmba a ko Assin South paaloo pampana na.

## Begemaale Die Mɛmbare

## Kaa Kyɛ Meŋ

* Gaana begemaale die paaloo yoe
* Assin South Desekyere

## Sommo Yizie
Asokwa Gbandige

**Asokwa Gbandige** e la a gbandigiri kaŋa naŋ are ko a Gaana begemaale die. O maŋ vootu la begemaale die mɛmba neŋyeni tuuro yageroŋ nu-neɛ sobie. Asokwa bezie be la a Kumasi Metropolitan Desekyere naŋ be a Sante Irigyin poɔ, Gaana.

## Torebogiri
A gbandige ŋa be la a Kumasi Metropolitan Desekyere naŋ be a Sante Irigyin poɔ, Gaana.

## Dabaŋkoroŋ
A Gaana Electoral Commission da kuri la a gbandige ŋa 2004 poɔ ane gbandigiri paala lezare ne awae mine naŋ dɔgle a noɔre yi 200 gaa ne 230.

## Begemaale Die Mɛmbare
A 2004 yuoni poɔ Maxwell Kofi Jumah da la a begemaale a ko a gbandige ŋa, o da e la a wɔɔ paati mɛmba.

A 2008 yuoni Maxwell Kofi Jumah da di a gbandige a wɔɔ paate yuori eŋɛ.

A 2012 yuoni Patricia Appiagyei meŋ da di la a gbandige ko a wɔɔ paate.

## Nuuri Neɛbo

## Leɛ Kaa Kyɛ Meŋ

* Gaana begemaale die gbandigiri yoe

## Sommo Yizie
Assin Central

**Assin Central** e la a gbandige naŋ are ko a Gaana begemaale die. O maŋ iri la begemaala neŋyeni tuuro a yageroŋ nu-neɛ sobie. Assin central be la Assin north Munisipal Desekyere naŋ be a Fante irigyin Gaana poɔ.

## Torebogiri
A paaloo ŋa be la Assin north Munisipal Desekyere naŋ be a Fante irigyin Gaana poɔ.

## Begemaalba Naŋ Di A Kogi
A 2012 Gaana noba zaa noba eŋɛ, Kennedy Agyapong la da di a begemaale die kogi ko Assin north gbandige a Wɔɔ paate yuori eŋɛ.

A 2016 Gaana gyɛmaa zaa nu-neɛ eŋɛ, Kennedy Agyapong da la di la a kogi a ko a wɔɔ paate.

## Begemaale Die Mɛmbare

## Sommo Yizie
Asunafo North

**Asunafo North** e la a gbandigiri kaŋa naŋ are ko a Gaana begemaale die ane a gbandigiri ayoɔbo na kaŋa naŋ be a Ahafo Irigyin poɔ, Gaana. Ba maŋ ɛlɛte la begemaale die mɛmba bonyeni tuuro yageroŋ nu-neɛ sobie. Pampana ŋa, ba da neɛ la nuuri ane ɛlɛte Evans Opoku Bobie a 2020 gyɛmaa zaa nuuri neɛbo eŋɛ ka o e a begemaale die mɛmba ko a gbandige, yi a Wɔɔ paati (NPP). O da die a nuuri neɛbo ne 34,684 nuuri naŋ e (52.21%) kɔɔ poɔ yi a nuuri zaa naŋ neɛ soŋ na daa o dɔmɔ  Mohammed Haruna naŋ e a Kataweɛ paati (NDC) mɛmba lɔɔ. A gbandige e ŋa zikpeɛŋaa kaŋa ko a Wɔɔ Paate zie ba naŋ di  a gyɛmaa nuuri neɛbo anuu naŋ pare ba naŋ e a paaloŋ.

## Torebogiri
A Asunafo North gbandige e la a gbandigiri kaŋa ba naŋ da kuri yi a 1992 Gaana begemaale die gyongyoŋ nuuri neɛbo. A gbandige ŋa da daŋ be la a Brong-Ahafo Irigyin poɔ, kyɛ pampana eŋ o be la a Ahafo Irigyiŋ a Gaana poɔ.

## Leɛ Kaa Kyɛ Meŋ
Gaana begemaale die gbandigiri yoe

## Sommo yizie
Asunafo South Desekyere

**Asunafo South Desekyere** e la a Desekyere ayoɔbo na kaŋa naŋ be a Ahafo Irigyiŋ poɔ, Gaana. O da daŋ paale la Ahafo Desekyere kpoŋ poɔ, 1988 eŋɛ, te ta saŋa na yidaandɔɔ John Agyekum Kufuor naŋ da wa wɛle a o kɔmpare sɛŋ 12 Nyɔgevembare 2003 (naŋ da nyɛ eebo 17 Fɛboɔre 2004) na kuri Asunafo South Desekyere; kyɛ leɛ pore o kyɛlee na ka Asunafo North Desekyere, naŋ da zɛge do a puoriŋ are munisipal Desekyere Asɛmbole vuo araa 29 Fɛboɔre 2008 na leɛ Asunafo North Munisipal Desekyere. A Desekyere Asɛmbole bezie be la a Asunafo Irigyin Luo sɛŋ ane meŋ Kukuom la e a o teŋkpoŋ.

## O Tenne Mine Yoe

## Yiziiri

* http://www.statoids.com/ygh.html
* https://web.archive.org/web/20051220143612/http://www.ghanadistricts.com/index.asp
* https://web.archive.org/web/20180509080103/https://mobile.ghanaweb.com/GhanaHomePage/NewsArchive/artikel.php?ID=46982

## Sommo Yizie
Asutifi North

**Asutifi North** e la a gbandige kaŋa naŋ are ko a Gaana begemaale die. Ba maŋ ɛlɛte la begemaale die mɛmba (MP) nenyeni tuuro yageroŋ nu-neɛ sobie. Patrick Banor la a begemaale die mɛmba ko a gbandige. Ba da ɛlɛte o la a wɔɔ paati (NPP) yuori eŋɛ ka o di ne nuuri 18,505 yageroŋ.

## Kaa Kyɛ Meŋ

* Gaana begemaale die paaloo yoe

## Sommo Yizie
Asutifi North Desekyere

**Asutifi north Desekyere** e la a Desekyere ayoɔbo na kaŋa naŋ be a Ahafo Irigyin poɔ, Gaana.O da daŋ paale la Asutifi Desekyere Kpoŋ 1988 zaa poɔ, te ta a o kɔmpare sɛŋ naŋ da wa wɛle na kuri Asutifi South desekyere 28 Gyuune 2012. A Saazu sɛŋ na naŋ kyɛre na e la Asutifi North Desekyere. A Desekyere Asɛmbole bezie be la a Ahafo Irigyin sapare sɛŋ ane meŋ kenyasi la e a o teŋkpoŋ.

## Sommo Yizie
Asutifi South

**Asutifi South** e la a gbandige kaŋa naŋ are ko a Gaana begemaale die. Ba maŋ vootu la begemaale die mɛmba (MP) nenyeni tuuro yageroŋ nu-neɛ sobie. Asutifi South be la Asutifi Desekyere naŋ be Ahafo Irigyin, Gaana**.**

## Torebogiri
A paaloo ŋa bezie be la  Asutifi Desekyere naŋ be Ahafo Irigyin, Gaana poɔ.

## Begemaale Die Mɛmbare

## Nuuri Neɛbo

A yi Philip Kofi Adjapong Amoah kūū,  NPP bie naŋ da ara begemaale die gyongyoŋ, a nuuri neɛbo a paaloo poɔ da tage gaa la 3 Gyɛnoɔre 2001. Cecilia Djan Amoah, a NPP bi-leɛraa meŋ naŋ la e a kpeemɛ ko-pɔge, da die a kogi ne nuuri 550 yageroŋ.

## Kaa Kyɛ Meŋ

* Gaana begemaale die paaloo yoe

## Sommo Yizie
Asutifi South Desekyere

**Asutifi South Desekyere** e la a Desekyere ayoɔbo na kaŋa naŋ be a Ahafo irigyin poɔ, Gaana. O da daŋ paale a Asutifi Desekyere kpoŋ 1988 saŋa zaa, te ta a o kɔmpare sɛŋ naŋ da wa wɛle na kuri Asutifi South Desekyere 28 Gyuune 2012 poɔ, Kyɛ baŋ leɛ pore o kyɛlee na ka Asutifi North Desekyere. A Desekyere Asɛmbole bezie be la a Ahafo irigyiŋ Sapare sɛŋ ane meŋ Hwidiem la e a o teŋkpoŋ. 

## Sommo Yizie
Atebubu-Amantin

**Atebubu-Amantin**  e la a Ghana begemaale die gbandige kaŋa naŋ areko a Atebubu-Amantin desekyere, ba da boɔlɔ o la Atebubu desekyere 2003 yuoni poɔ. Ba da ŋmaa iri la Atebubu Amantin desekyere ŋa a tuuro begɛ nu kaŋa ba naŋ boɔlɔ LI 1770. A nu-neɛ lombokpoŋ ŋa be la a Bono East irigyin naŋ da poɔ a Brong Ahafo irigyin a Gaana paaloŋ poɔ. 

## Begemaaleba Naŋ Di A Kogo
Emmanuel Owusu Manu da la a begemaala a ko a nu-neɛ lombori ŋa, a yi yuoni  na ba naŋ da wa ŋmaa iri a nu-neɛ lombokpoŋ ŋa a 2003 yuoni poɔ. Ba da neɛ la nuuri a iri o  gbɛre buyi a 2004 aneŋ a 2008 begemaale  nuneɛ  yuoni poɔ. A kataweɛ paati gbɛbogreŋ ka o da are a di a kogo ŋa.

A 2008 begemaale nuneɛ yuoni poɔ, o da di la a kogo aneŋ nuuri yaga ka a nuuri zaa da e 3,395. Ka a lɛ da vɛŋ ka o nyɛ sori a are ko a nuneɛ lombokpoŋ ŋa a ko a begemaale die naŋ e anaare aneŋ anuu soba a Republic anaare soba a Gaana poɔ.

Sanja Nanja da deɛ a kogo ayi Emmanuel Owusu Manu a 2012 begemaale nu-neɛ kyaakyaa poɔ,  o meŋ da are ko la a kataweɛ paati a yi wagre na ba naŋ da iri a begemaale die naŋ e anuu soba a fourth republic a ko a Gaana. O pãã da are ko la a nu-neɛ lombokpoŋ ŋa a e begemaala naŋ poɔ a begemaale die naŋ e ayoɔbo soba a ko a fourth republic Gaana.

Kofi Amoakohene naŋ da e a wɔɔ paati bie da deɛ la a kogo a yi Sanja Nanja seŋ a 2012 begemaale vooten kyaakyaa yuoni a yi wagre na ba naŋ da iri a begemaale die naŋ e ayoɔbo soba a ko a fourth republic Gaana. O pãã da are ko la Atebubu-Amantin a da e ba begemaala a da poɔ a begemaale die naŋ e ayɔpoi soba a fourth republic Gaana.

## Leɛ Kaa Kyɛ Meŋ

* Gaana begemaale die paaloo yoe

## Sommo Yizie
Asunafo North Munisipal Desekyere

**Asunafo North Munisipal Desekyere** e la a Desekyere ayoɔbo na kaŋa naŋ be a Ahafo Irigyin poɔ, Gaana. O da daŋ paale la Ahafo Desekyere kpoŋ yi 1988 te ta yidaandɔɔ John Agyekum Kufuor naŋ da wa wɛle a o kɔmpare sɛŋ 12 Nyɔgevembare 2003 ( naŋ nyɛ eebo 17 Fɛboɔre 2004) na kuri Asunafo South Desekyere naŋ da zɛge do a puoriŋ are Munisipal vuo araa 29 Fɛboɔre 2008 na leɛ Asunafo North Munisipal Desekyere. A Munisipal ŋa bezie be la a Ahafo Irigyin Luo sɛŋ ane meŋ Goaso la e a o teŋkpoŋ.

## Dabaŋkoroŋ
Asunafo North Munisipal Desekyere e la a 260 Metropolitan, Munisipal ane Desekyere Asɛmbole (MMDAs)  Gaana poɔ, ane meŋ a paale a Munisipaale 6 (ayoɔbo) ane Desekyere naŋ be a Ahafo poɔ. O e la a Desekyere fɔrɔ ba naŋ da daŋ kuri a Brong-Ahafo Irigyiŋ naŋ da bebe poɔ 1912 saŋa saŋa zaa.

Asunafo Munisipal Desekyere zɛŋ la latitudes 6°27° N ane 7°00°N ane Longitudes  2•°52°w soga, a poŋ torebogiri ne Asutifi South a o sazu sapare sɛŋ, Dormaa central Munisipal a o sazu luo sɛŋ ane Juaboso Desekyere ne Sefwi-Wiaso Munisipal Zẽɛ̃baa Irigyiŋ poɔ a o luo-kɔmpare sɛŋ torebogi eŋɛ, ane Asunafo South Desekyere Ahafo Irigyiŋ poɔ a o kɔmpare-sapare sɛŋ torebogi eŋɛ.

A Munisipal teŋgane zaa lantaa e la 1093.7km² ne 389.7km² naŋ e lɔɔyɛ. A Munisipal noba semmo yi a 2010 nensɔre ane deri sɔrebo are la 124,685 ne o 62,854 dɔɔba ane 61,831 pɔgeba.

## Kaa Kyɛ Meŋ

* http://www.statoids.com/ygh.html
* https://web.archive.org/web/20051220143612/http://www.ghanadistricts.com/index.asp
* https://web.archive.org/web/20110202055759/http://www.ghanaweb.com/GhanaHomePage/NewsArchive/artikel.php?ID=46982

## Sommo Yizie
Asunafo South

**Asunafo South**  e la a gbandige naŋ are ko a Gaana begemaale die. Ba maŋ vootu la begemaale die mɛmba nenyeni tuuro yageroŋ nu-neɛ sobie. Eric Opoku la a begemaale die mɛmba ko a paaloo ŋa. Ba da vootu o la a kataweɛ paati (NDC) yuori eŋɛ. A paaloo ŋa bezie be la Ahafo Irigyin poɔ, a Gaana republic eŋɛ.

## Begemaale Die Mɛmbare

## Kaa Kyɛ Meŋ

* Gaana begemaale die paaloo yoe

## Sommo Yizie
Atebubu-Amantin Munisipal Desekyere

**Atebubu-Amantin Munisipal Desekyere** e la a Desekyere pie ne yeni na kaŋa naŋ be a Bono East Irigyiŋ poɔ, Gaana. O da daŋ paale la a Atebubu Desekyere kpoŋ 10 Maakye 1989 poɔ, te ta saŋa na a o saazu sɛŋ naŋ da wa wɛle na kuri Pru Desekyere 12 Nyɔgevembare 2003 poɔ (naŋ da nyɛ eebo 18 Fɛboɔre 2004); kyɛ ka ba leɛ pore o kyɛlee na ka Atebubu-Amantin Desekyere,  naŋ da zɛge do a puoriŋ are munisipal Desekyere vuo ara 15 Maakye 2018 poɔ na leɛ Atebubu-Amantin Munisipal Desekyere. A Munisipal bezie be la a Bono East Irigyiŋ sapare soga sɛŋ ane meŋ Atebubu la e a o teŋkpoŋ. 

## A Desekyere Meɛroŋ
A yi 2018 poɔ, a Desekyere da taa la zonal councils anii (8). Ka ana la; Atebubu, Amantin, New Konkrompe, Jato Zongo, Akokoa, Nyomoase, Kumfia/Fakuasi ane Garadima.

## Semmo
Tuuro a 2010 semmo ane deri sɔrebo Gaana poɔ a Atebubu-Amantin Desekyere semmo da e la 105,938.50.7% o dɔba ane pɔgeba naŋ e 49.3% kɔ poɔ ba semmo. A noba yaga zie be la a tenne ama ayi kaŋa zaa poɔŋ Atebubu ane Amantin.

## Tenne Yoe

## Somme Mine Yizie

* http://www.statoids.com/ygh.html
* https://web.archive.org/web/20051220143612/http://www.ghanadistricts.com/index.asp
* https://web.archive.org/web/20180509080103/https://mobile.ghanaweb.com/GhanaHomePage/NewsArchive/artikel.php?ID=46982

## Sommo Yizie
Ato Panford

**Ato Panford** e la Gaana pɔletesean ane begemaale die ayɔpõĩ mɛmba a Ghana republic anaare eŋɛ naŋ are ko a Shama Gbandige a western Irigyiŋ poɔ, a wɔɔ paate yuori eŋɛ.

## NPP Gyongyoŋ
Narebo kyaare ne a 2020 begemaale die nuuri neɛbo gyongyoŋ, a wɔɔ paate (NPP) nare la o begemaale die gyongyoŋ na ɛlɛte bie ka o are ko a paate. Ato Panford ŋmɛ la a kyakya kyɛ le ko a o kyakya ŋmɛ tɔ Lɔɔyɛ Samuel Erickson Abakah naŋ da di a gyɛmaa zaa nuuri neɛbo.

## Yɛlɛ Yizie
Atwima-Kwanwoma

**Atwima-Kwanwoma** e la a gbandigiri kaŋa naŋ are ko a Gaana begemaale die. Ba maŋ ɛlɛte la begemaale die mɛmba nenyeni tuuro yageroŋ nu-neɛ sobie. Atwima-Kwanwoma bezie be la Botsomtwe/Atwima/Kwanhuma desekyere naŋ be Ashanti Irigyin  poɔ, Gaana. 

## Torebogiri
A gbandige ŋa bezie be la  Botsomtwe/Atwima/Kwanhuma Desekyere naŋ be Ashanti Irigyiŋ poɔ, Gaana.

## Begemaale Die Mɛmbare

## Nuuri Neɛbo

## Meŋ la Nyɛ

* Gaana begemaale die gbandigiri yoe

## Sommo Yizie
Atwima-Nwabiagya South

**Atwima-Nwabiagya South** e la a gbandigiri kaŋa naŋ are ko a Gaana begemaale die.

Ba maŋ vootu la begemaale die mɛmba (MP) neŋyeni tuuro yageroŋ nu-neɛ sobie. 

Atwima-Nwabiagya South be la a Atwima Nwabiagya Desekyere naŋ be Ashanti Irigyin poɔ, Gaana.  

A paaloo ŋa ane Atwima-Nwabiagya North e la zɔmine ba naŋ wɛle yi Atwima-Nwabiagya paaloo 2012 poɔ. 

## Torebogiri/ Ogiruu Mine
A paaloo ŋa be la a Atwima Desekyere naŋ be a Ashanti Irigyin, Gaana poɔ.

## Meŋ La Nyɛ

* Gaana begemaale die paaloo yoe

## Sommo Yizie
Augustine Collins Ntim

**Augustine Collins Ntim** (ba naŋ dɔge o a 24 Sentɔmbare, a yuoni 1964 poɔŋ)  O e la Gaana pɔletesa ane  ganzanna. O e la mɛmba ko a begemaale die ayɔpoĩ soba, a Ghana republic anaare eŋɛ, naŋ are ko Offinso North Gbandige naŋ be Sante Irigyin a Wɔɔ paate yuori eŋɛ.

## O Nyɔvore Piiluu Ane Ganzanne
Ba dɔge la Augustine 24 Sentɔmbare 1964 yiri kaŋa ba naŋ boɔlɔ Nkenkaasu naŋ be Sante Irigyiŋ. O taa la Bachelor of science degeree ane Masa of science degeree in Reproductive Biology yi a Kwame Nkrumah University of Science ane Technology. O la taa la academic sɛtefekate ayi yi Harvard Kennedy School.

## Pɔletese Yɛlɛ
Ba da neɛ la nuuri iri o  eŋ begemaale die 2009 poɔ, O da di la neŋ nuuri ka a da e 3000.  Ba da la leɛ neɛ la nuuri iri o la a 7 Gyɛnoɔre 2013 a 2012 Gaana zaa nuuri kpoŋi neɛbo naŋ da wa baare la ka ba la leɛ neɛ la nuuri iri o eŋ begemaale die 7 Gyɛnoɔre 2017 a 2016 Gaana zaa gbuli nuuri neɛbo naŋ da wa e baare ka o da nyɛ 53.15% yi a nuuri zaa naŋ neɛ. Ba da la maale neɛ la nuuri iri o la a 2020 nuuri kpoŋi neɛbo eŋɛ ka o da nyɛ 48.67% yi a nuuri zaa.

## Toma
Ona da la a Desekyere zuzie soba ako gɔmmenɛnte kpaarõõ naŋ kaara local gɔmmenɛnte  a yi a yuoni 2005 te tɔ 2009. Ntim kpɛ la Gaana begemaale die yi 2009 yuoni waana zenɛ. O e la neɛ naŋ ako a Government Assurance kɔmatee naŋ kaara nɔ-eŋ ane assurances minisare naŋ eŋ. O e la mɛmba ko laafeeloŋ kɔmatee.

### Kɔmatee
O e la pɔlɔ ne sarre mɛmba, kɔɔdenne ne yipɔge kɔmatee ane meŋ mɛmba ko mɛmbare naŋ nyɔge tɔna ɔfere kɔmatee.

## Meŋɛ Nyɔvore
O e la kirista bie ane neɛ naŋ be kultaa die ne biiri bayɔpõĩ.

## Sommo Yizie
Augustine Tawiah

**Augustine Tawiah** (ba na dɔge Tadaare 27 Sentɔmbare, 1961) e la Ghana pɔleteesa ane mɛmba ko a begemaale die ayɔpoĩ ane anii a Ghana Republic anaare eŋɛ, naŋ are ko a Bia Wɛse Gbandige naŋ be Zeɛbaa saazu sɛŋ Irigyiŋ a Kataweɛ paate yuori eŋɛ.

## Nyɔvore Piiluu
Augustine Tawiah baa la Sefwi Asuopiri naŋ be Zẽɛbaa saazu sɛŋ Irigiŋ poɔ.

## Ganzanne
Augustine Tawiah piili la o peramere sakuuri Bia Desekyere poɔ naŋ be Zẽɛbaa saazu sɛŋ Irigyiŋ pampana, Gaana. O da paase la o common entrance enyɛ, na tõɔ gaa sɛkɔndere sakuuri. A  sɛkɔndere sakuuri Augustine Tawiah naŋ gaa la st.Thomas Aquinas Siinia Haae Sakuuri (SHS O-lɛvɛl ) ane Labone Siinia Haae sakuuri (SHS A-Lɛvɛl). Augustine Tawiah nyɛ la Dɔgeta of Minisiri (Applied Theology ) 2006 poɔ, Dɔgeta of Ganzanne sɛtefekate (Leadership ane policy studies ) 2009 poɔ. Master of Theology, a master of science yi Yuniveniti of Memphis ane sɛtefekate Yuniveniti Wulloo. Augustine Tawiah meŋ taa la Dɔgeta of minisiri yi Harding yuniveniti, a master of Arts yi Lipscomb yuniveniti,  ane a cert-Hr Training yi a Oklahoma yuniveniti.

## Toma ane Vuo aree
Augustine Tawiah tona la Gaana begemaale die a e mɛmba ko begemaale die (MP). O e la wulwullo ane consultant be Gaana Institute of Management ane public Administration (GIMPA). O na la be a vuo naŋ e Executive gansɛgerɛ ko a National Teaching Council Ghana poɔ ane a Academic Dean ko Ghana Christian yuniveniti kolaagyi.

## Pɔletese
Augustine Tawiah e la begemaale die mɛmba (MP) ko Bia Wɛse Gbandige a Zeɛbaa saazu sɛŋ Irigyiŋ poɔ.

## Meŋɛ Nyɔvore
Augustine Tawiah e la kiristabie.

## Sommo Yizie
Awutu-Senya East

**Awutu-Senya East** e la a gbandige kaŋa naŋ are ko a Gaana begemaale die. Ba maŋ vootu la begemaale die mɛmba neŋyeni tuuro a yageroŋ nuneɛ sobie. Awutu-Sanya East be la a Awutu/Effutu/Senya desekyere poɔ a Fante Irigyiŋ poɔ, Gaana.

## Toribogiri/Begere Mine
A gbandige ŋa bezie kpoŋ are la Awutu/Effutu/Senya desekyere naŋ be a Fante Irigyiŋ poɔ, Gaana.

## Begemaale Die Mɛmbare

## Nu-nɛb

## Kaa kyɛ Meŋ

* Ghana begemaale die paaloo yoe
* Awutu/Effutu/Senya Desekyere

## Sommo Yizie
Awutu-Senya West

**Awutu-Senya West** e la a gbandige kaŋa naŋ are ko a Gaana begemaale die. Ba maŋ ɛlɛte la begemaale die mɛmba neŋyeni tuuro a yageroŋ nu-neɛ sobie. A Awutu-Senya Wɛse paaloo be la a  Awutu Senya Desekyere naŋ be a Fante Irigyiŋ poɔ, Gaana. 2012 poɔ, ŋmaara waana a 2012 nu-neɛ, ba da wɛle la a Awutu-Senya Wɛse gbandige yi a Awutu-Senya gbandige eŋɛ.

## Torebogiri
A gbandige ŋa bezie kpoŋ zaa are la a Awutu Senya Desekyere naŋ be a Fante Irigyiŋ poɔ, Gaana.

## Begemaale Die Mɛmbare

## Kaa Kyɛ Meŋ

* Gaana begemaale die paaloo yoe
* Awutu-Senya (Gaana begemaale die paaloo)
* List of political parties in Gaana

## Sommo Yizie
Atizigi

**Atizigi Lawrence** e la Gaana bɔl-ŋmeɛrɛ  na naŋ maŋ go a bɔle o ŋeɛbo saŋa.

A yuonturaayi ne pie ne anuu poɔ, Ati-Zigi da paale la Red Bull Salzburg ayi Gaana bondiraa bɔlŋmɛ bɔge Red Bull Gaana. Ba da de la Ati-Zigi ko FC Liefering wieu wieu lɛ ka o gaa te ŋmɛ bɔle Austria ayi Liga. O da te paale la o bɔlŋmɛ taaba naŋ da yi Gaana a paale David Atanga ane Raphael Dwamena. Ati -Zigi bɔl dɛndɛŋ ko Liefering da e la Kyuuri anaare, beri pie ne ayɔpoi  yuoŋ Turaayi ne pie ne anuu, a daare na o bɔlŋmɛ bogi na da di la TSV Hartberg golo anaare ka ba meŋ da yaa bonyeni a Untersberg-Arena poɔ. O dɛndɛŋ ŋmeɛbo na da vɛŋɛɛ la ka da ŋmɛ a mine meŋ tuuli taa gɛrɛ ŋa ayoɔbo gaa nimitɔɔre. A bɔlŋmɛ yuoŋ dɛndɛŋ na baaroo, o da ŋmɛ la a bɔlŋmɛ kyaakyaa na ayoɔbo ane Liechtenstein a da baare a ayi a yuoŋ Turaayi ne pie ne anaare, yuoŋ Turaayi ne pie ne anuu Australian bɔlŋmɛ Dɛndɛŋ na poɔ. A bɔlŋmɛ vuo na kaŋa naŋ wa pare,o da ŋmɛ la ba bɔlɔ pie ne ayoɔbo ayi bɔlŋmɛre lizare ne pie ne ayoɔbo poɔ ka ba bɔlŋmɛ kpaŋpiri na o naŋ da ŋmeɛrɛ korɔ na da baare a anaare soba a yuoŋ Turaayi pie ne anuu, pie ne ayoɔbo Australian bɔlŋmɛ dɛndɛŋ vuo na poɔ. O da la paale la a Red Bulls Salzburg bɔlŋmɛ daare na poɔ deme bui, ka lɛ da vɛŋ o meŋ da nyɛ la a bɔlŋmɛ kyɔɔtaa bona ba naŋ boɔlɔ mɛdale a Salzburg naŋ da di a bɔlŋmɛ kpaŋpiri a yuoŋ Turaayi ne pie ne anuu, pie ne ayoɔbo Australian bɔlŋmɛ Bundesliga. A o bɔlŋmɛ baaraa kpakple a Liechtenstein eŋɛ, o da ŋmɛ a bɔlŋmɛ kpakple na poɔ pie ne bonyeni a na soŋ a o bɔlŋmɛ kpakple bɔge na nyɛ voore ayi soba a yuoŋ Turaayi pie ne ayoɔbo,pie ne ayɔpoi yuoŋ baaraa na a Australian bɔlŋmɛ dɛndɛŋ ŋmeɛbo na poɔ. A laŋ a zaa o da ŋmɛ la bɔlŋmɛ kpaŋpiri Lizare ne pie ne ata a ko Liefering a yuomo ayi naŋ.

## Sommo Yizie
Atwima-Nwabiagya North

**Atwima-Nwabiagya North** e la a gbandigiri kaŋa naŋ are ko a  Gaana begemaale die. Ba maŋ ɛlɛte la begemaale die mɛmba nenyeni tuuro yageroŋ nu-neɛ sobie.

Atwima-Nwabiagya North be la a Atwima-Nwabiagya Desekyere naŋ be Ashanti Irigyin poɔ, Gaana. A gbandigie ŋa ane Atwima-Nwabiagya South e la yɔmine ba naŋ wɛle yi Atwima-Nwabiagya gbandige 2012 poɔ.

## Torebogiri
A gbandige ŋa be la Atwima Desekyere naŋ be a Ashanti Irigyin, Gaana poɔ.

## Meŋ La Kaa Kyɛ

* Ghana begemaale die gbandigiri yoe

## Sommo Yizie
Ayor /Bayor.

**Bayɔɔ ane Ayɔɔ** e la yoe Dagaaba naŋ maŋ de ko bie ba naŋ dɔge daadaari kyɛ bee o teŋa daadaari ka a bie wa e bidɔɔ o na di la Bayɔɔ ka onaŋ wa e bipɔge ka o di Ayɔɔ lɛ la veŋ ka te maŋ wono ba naŋ boɔlɔ Bayɔɔ bee Ayɔɔ.
Aziz Abdul Muniru

**Aziz Abdul Muniru** e la Gaana pɔletesean ane begemaale die ayɔpõĩ mɛmba a Gaana republic anaare eŋɛ naŋ are ko a Akan Gbandige Volta Irigyiŋ poɔ a kataweɛ paate youri eŋɛ.

## Ganzanne
O baare la Kwame Nkrumah university of science ane Technology ne .C ane B.S.C procurement management poɔ.

A paale meŋ, o taa la professional membership neM.S a Gaana Institute of Surveyors (MGHIS) ane a Gaana Institute of construction (MGIOC).

## Pɔletese
Muniru e la kataweɛ paate mɛmba. O da bɔ la a 2016 Gaana zaa gbuli nuuri neɛbo a kataweɛ paati yuori eŋɛ a di a Akan Gbandige a Volta Irigyiŋ poɔ. O di la a nuuri neɛbo ne 13,941 naŋ e 51.05% kɔɔ poɔ yi a nuuri zaa. O di la a nuuri neɛbo kyɛ bare Kofi Adjei Nti naŋ da e begemaale die gyongyoŋ bie ko wɔɔ paate naŋ nyɛ 9,730 nuuri naŋ e 35.63% kɔɔ poɔ, lND begemaale die gyongyoŋ bie Joseph Kwadwo Ofori naŋ nyɛ 3,486 naŋ e 12.77% kɔɔ poɔ ane Jonathan Tetteh meŋ naŋ e APC begemaale die gyongyoŋ bie nyɛ 149 naŋ e 0.55% kɔɔ poɔ yi a nuuri zaa.

## Sommo Yizie
BATAA YIRI

**Bataa yiri** Nembaala,

Fo yiri la yeŋ?

Bikpeeba, nyɛ fo yiri la yeŋ?

Nembaala meŋ yiri la yeŋ?

Ka saa saseɛ maŋ daara,

Ka fo yɔ_ŋmeɛra gbebie a boɔra sɛge

Nyɛ fo yiri la yeŋ?

Nɔɔraabie,

Yeŋ ka fo yi?

Zie soɔ la,

ka noba zaa kulo

Nyɛ fo meŋ yiri la yeŋ?

Zo kpɛ ka ba karebare,

Fo yiri la yeŋ?

Nembaala,

Nyɛ fo yiri la yeŋ?
Bokamɛ

**Bokamɛ bee Bie** e la Dagaaba deɛne kaŋa naŋ taa tɔna kyɛ lɛ  bala kɔŋ yaga zaa ko Dagaaba. A deɛne ŋa e la Dagaaba na naŋ baŋ tage ba nembɛrɛ ne ba bibiiri lantaa. A bie bee a bokamɛ ama be ziiri yaga maŋ e la tebɛrɛ pilli bee maaroŋ bɛrɛ pilli bonso ŋmenaa la ka Dagaaba maŋ deɛnɛ a deɛne ŋa.
Dog

**Baa**: Baa e la doŋa kaŋa naŋ be a teŋɛ zu kyɛ, a gaŋ wɔkyemaa ko te Dagaaba, ka neɛ gaa o tɔ yiri ka o soba kyebe, neɛ zaa koŋ baŋ kpɛ a die bonso baa bebe la. Dagaaba poɔ, ona la maŋ gu a yiri ka tensoga la bee ŋmenaa la kyɛ o maŋ bebe la. Baa e la doŋa naŋ maŋ be yiri poɔ kyɛ zie zaa naaŋ. Ona ane ŋmaaŋa ba tuoro taa ba e la taa dondonne kyɛ ka ŋmaaŋa ma yeli ka, ka baa poteɛrɛ zuiŋ naane ka baa tɔ zaa ba e o, ka o na baŋ nyɛ a zoro. 
Ka baa kpɛ moɔ ane o soba see ka ba waane boŋkaŋa yiri. Kyɛ baa zaa daga yiriŋ maŋ e la yiri guuro: a yiri eŋɛ la ka ba maŋ gaa te nyɔge o mɔyɔ yɛlɛ.
Baapaaba

Baapaaba e la bidɔɔ bilii ne bipɔge bilii naŋ nyɛ yuomo pie ne anii (18) te ta yuomo lezaayi ne anuu (45). Noba naŋ ta a yuomo ŋa wuli ka ba na e kpeɛne na naŋ baŋ toŋ toma ka a gaa nimitɔɔre wēouŋ. Zine paaloŋ yaga dɛle la ba baapaaba tontonne ne a paaloŋ baabo yɛlɛ. Paaloŋ zaa Baapaaba yɛlɛ naŋ ba taa niŋe maŋ dire la dɔgɛɛ yelzamaa poɔ. Aseŋ Koɔbo yeltarre, Bone da bon-koɔre poɔ ane laafeeloŋ yeltaare poɔ.

## Sommo Yizie
Babile

**Baabile** e la tembile kaŋa naŋ be Lawra paaloŋ poɔ la ka ba boɔlɔ Babile. O e la paaloŋ naŋ be a Ɔpa wɛse irigyin poɔ. O e la paaloŋ naŋ maale gaa Dagaaba gyamaa o poɔŋ te gaŋ kɔkɔɛ mine boorɔ. A paaloo naŋ baŋ taa la noba ka pare miliyɔ awae. A Baabile noba nɔŋ la kamaane, seŋkaã, simie, kyi, nyanyue, waare, mui ane a taaba koɔbo. Baabile taa la daa ba naŋ maŋ lantaa di, peramere, Gyunia hae, ane sɛkondere sakue. A teŋɛ meŋ taa polisi siteese ane laafeeloŋ yiri. O sereŋ e la paaloŋ Dagao la Dagao ane nenyɔɔre zaa naŋ boɔrɔ ka ba zeŋ be. Baabile Meŋ e la teŋɛŋ ba naŋ ba neŋ neŋko yele. Ba gyamaa zie nɔŋ la Dagadãã, pataasi, beeya, ane karatare dãã mine nyuubo soŋ. Baabile noba yaga nɔŋ la donne guoluu ane pɛnnoo.
Aŋ baŋ bieo

**Aŋ baŋ bieo** 

Kyɛ ka zagela maŋ ire a yeli ka o tɔsoba ta deɛnɛ ne o kyɛ meŋ gba ba waa bonzaa.

Kyɛ te maŋ inni ka bone kaŋa be la te zu, ka o naŋ yeli ka zie ba nyaana bo fo ba taa gbɛkyɔgeraa.

Ka fõõ wa nyɛ di zenɛ teɛrɛ bieo yɛlɛ bonso fo ba baŋ zie naŋ nyaana bone naŋ na e.

Bieo e la bone boŋkpoŋ ka a seŋ ka te maŋ teɛrɛ o yɛlɛ. Gaŋ ba ire meŋ bebe, yelzaa na baŋ e la bonso nensaala e la faŋ bile soba.

A lɛ zuiŋ yɛ e ka te nyɔge taa a maala taa ennɛ bonso fo ba baŋ bieo neɛ na naŋ na faa fo.
Badɛre

**Badɛre**; Nyaa-luri-pare neɛ la; o bo ka nyaanaa la o a maŋ male ka o burro la o taaba. Ama a nyaane maŋ te zuo la ka o te leɛ a damboli, a soba na zie o naŋ boɔrɔ ka o finni na. O taa la nɔkpogi, nimiyuo ane potuo. Ba-kyɛ-ka-miri-be-woŋ bee peɛlɛ kyɛ dona la.
Bagabaga College of Education

**Bagabaga College of Education (BACE)** e la a kolaagi kanŋa naŋ be a Gaana paaloŋ poɔ, Nɔɔden uregin, Tamale paaloŋ.

## Sommo Yizie
Bagabaga College of Education (BACE)

**Bagabaga College of Education (BACE)** karemamine kolaagyi naŋ be Tamale (Sagnarigu District, Northern Region, Gaana).A kolaagyi be la Northern zagang. O e la a kolaagyi kaŋa naŋ paale 40 kolaagyiri a Gaana poɔ. A kolaagyi da poɔ la a enyɛ DFID-sommo T-TEL zannoo. A kolaagyi da piili la January 1944 neŋ karembidɔɔba  pie ne bayoɔbo (17) ka o nyoore karemamine ka ba maŋ wullo peraamere ane gyunia hae sakue. A kolaagyi ŋa paale la Univeniti kyaare Karemmo, na be Winneba.

## Dabaŋkoroŋ
Bagabaga Kolaagyi kyaare karemmo (BATCO) piili la 31 January 1944  neŋ o dannoo  ‘ZANNE DO SAA KYAARE SCIENCES’. Karembidɔɔba pie ne bayɔpoi la da piili a sakuu a e  pioneer karembiiri ane Mr. K. J. Dickens ka o da e a karemazuzeɛ. Messrs Abu Wemah ane J. C. Annan la Meŋ da e a sakubiiri mine ko a pioneer  karemamine.

BATCO's boɔbo la ka  ka kanne yi neŋ karemamine, ka ba taa gɔɔloŋ, taa nyooroŋ a wullo a Gaana Peramere ane Gyunia Haae Sakue. A kolaagyi taa la nyaabo ka o wa leɛ karemamine wuluu sakukpoŋ a Northern paaloŋ, kyɛ Meŋ la e karemamine wuluu sakukpoŋ a West African sub-region. A kolaagyi yoe mine ba maŋ maŋ boɔlɔ la ama:

* Tamale Gɔmenente wulluu kolaagyi 
* Gɔmenente wulluu kolaagyi
* Bagabaga nemenne wulluu kolaagyi
* Bagabaga wullluu kolaagyi

## Zannoo Parɛɛ
**Zannoo parɛɛ a kolaagyi naŋ zanna yuomo maŋ pare ane zinɛ**:

* 1944- yuomo ayi satefikate “B” teekya wulluu dollo; piili ŋmaa lɛ neŋ yuomo ayi (2) satefikate ‘A’ post “B” zannoo
* 1961 yuonyeni Kori Koobo yeltare koobo yeltare zannoo kyɛ tasɔgɔ leɛ do saa e yuomo ayi Koobo yeltare karema zannoo.
* 1967 yuomo ayi sekondere sakue karemamine wuluu kolaagyi zannoo.
* 1972/73 piili yuomo ata sekondere karemamine wuluu zannoo.
* 1972/73, yuomo ata specialist zannoo ko General Science ane Mathematics da paale eŋ poɔ la anaŋ na beebe teseŋ Koobo yeltare zannoo.
* 1983/84 da piilee a sogang zannoo dollo kangang 1987/88 Satifikate ‘A’ tekyere zannoo dollo mine meng da la piilee (it was short-lived)
* 2004/2005 Diploma kyaare ne gyuunia haae zannoo dollo (Wagere zaa & koseeraa zaa) and Satifikate ‘A’ yuomo anaare (Koseeraa zaa) zannoo dollo.
*

## Noba Mine Da Baare Kolaagyi ŋa
A kolaagyi da wulli la karemamine ka baŋ pare 7,000 (naŋ be a zannoo parɛɛ zaa poɔ) ko Gaana Sakue zannoo yeltare**.** Noba yaga naŋ baare a kolaagyi ŋa leɛ la nembɛrɛ ziiri yaga. Baminne ka bama:

1.Dr. Hilla Limann -Gaana weldere kyaare a Republic ata soba

2.Chief Simon Diedong Dombo - Wedere ko a nembasagereba bang be a palemete a 1960.

3.Alhaji Mumuni Bawumia - Lɔɔya, former Diplomat, Kyaama koraa ko a kaansel nang kyaare Republic anaare soba a Ghana ane Naa koraa ko Kperiga saakonnoo paalong nang be Walewale.

4.Mr. Jatoe Kaleo - Minisa ko a tengeng nang kyaare a Republic ayi soba a Gaana.

5. Mr. B. K. Adama - Minisa ko Defence nang be a Republic anaare a Gaana.

6. Chief Abeifaa Karbo - Namine nakpong a Lawra saakonnoo paalong, ane kyaamaan koraa ko Public Services Commission.

7. Mr. A. A. Asumda- Minisa ko a tengeng kyaare a Republic dendeng a Gaana.   

## Sommo Yizie
Bagere Maaloo

**Bagere Maaloo**: e la bon-irri Dagaaba naŋ maŋ iri ko ba ŋmemɛ. A maŋ e la bonvore, bondirii bee dãã. Gbɛɛ yaga  boŋ-agere the seŋ noore, kpinni ane  donne te seŋ boore,  peere, nii, baare be kɔkɔlle la ka ba ko ko a ŋmene. A baga mine maaloo poɔ ba maŋ doge la dãà.

Bagere zaa maaloo poɔ kaaloo la maŋ de weɛ ka nɔlee koobo tu, ka doŋa baare a pare. Doŋa bagere la bagere na poɔ ba naŋ maŋ ko doŋa. A bagere ŋa maalooo poɔ nɔlee bee nɔbilii la maŋ de weɛ ka boɔ tu, ka ba peroo bee naabo baare a pare. Bonvore naŋ taa werekao ba maala bagere, aseŋ nɔbirime, kpaŋkpoli, kɔkɔgyeere, nimiyeni, eele yeni, too-ŋmaa amk. Ka banaŋ iri naabo bagere ko to ka fooŋ ba taa s eebo to na baŋ iri la peroo

Bageboge e la Dagaaba teŋkoɔ puoruu yeldɛlla boŋkponŋ kaŋa. O wa la kyaanaa na ;a maŋ vɛŋe ka a Nova nyɛ bee woŋi yɛlɛ mine yi ba kpenne ane  ba ŋmembilii zie

Bagebogera la neɛ kaŋa naŋ wuli ka o taa nimbie anaare. O soba maŋ e la new naŋ taa kɔntɔnne. A kɔntɔnne e la nenseɛlɛ mine naŋ be nensaala ane  ba ŋmemɛ sogaŋ.

## Bage Bogeraba Parɛɛ

Dagoli bɔgɔ, koɔ bagebogera, Bilɔɔ bagebogera
Bal

**Bal/yiiluŋ** naŋ tuuro saa pare ane Bɛlo naŋ tuuro ma pare. Bal bee yiiluŋ e la noba bee boora mine naŋ yi saaŋkompare boŋyeni kyɛ ka Bɛlo meŋ yi makommpare boŋyeni. Bal/yiiluŋ deme maŋ laŋe la doma, kyiire, dannoŋ, teŋgan-ŋmene, pɔgeya yoe ane yosegɛ kyɛ Bɛlo deme ba taa a yel-ama. Balyeni bee Bɛlo deme ba kulo taa. ŋaa wuli ka ba laŋe la zẽẽ, ba ba ogiro. A yellaŋene ama la maŋ soŋe ka bal yeni deme naŋ ba baŋ taa maŋ tõɔ baŋ taa. A bal deme zeŋe zeŋe la tenne parɛɛ poɔ. Saŋa na bal yeni noba la da maŋ laŋe zeŋe ten-yeni poɔ. Ama zenɛ, bal tɛɛtɛɛ deme zeŋe pulli la taa a tenne poɔ. Kyɛ ane a lɛ zaa, a teŋɛ maŋ taa la bal naŋ so o, ka saama wa poɔ.

## Bal Parɛɛ
Dagaaba bal parɛɛ e la yaga kyɛ mine maŋ e la boŋyeni, a yoe la maŋ kyilli, a yi ziiri na ba naŋ be. Aseŋ Dakpaalɛ naŋ be Dakpaa ane Kpeɛlɛɛ naŋ be Nandɔm e la boŋyeni. Ka a mine meŋ maŋ taa yoe ayi aseŋ Konkyɛnɛɛ ane Donaalɛɛ. 

A bal mine la ama; Sonzeelɛɛ, Gbeɛdomɛɛ, Kusielee, Nambɛgelɛɛ, Kowɛrɛɛ, Ayoree, Danteɛlɛɛ, Banyenɛɛ, Tantuolee, Manlɔɔrɛɛ, Ewaala, Mɛtoɔlɛɛ, Berewoɔlɛɛ, Bɛkoɔnɛ, Naayiree, Zagɛɛ, Wɛnyuulee, Emoɔlɔ, Gbanɛɛ, Tielee/Tiedemee, Sɛmboɔlɛɛ, Guomo, Eseɛlɛ, Balumee, Ikyielee, Namanɛɛ, Mɔnnyaala, Ganɛɛ, Goɔyɛrɛɛ, Berefoɔlɛɛ, Kpeɛlɛɛ, Bimbiilee, Eweele ane amk.

## Bal meɛroŋ
Bal yeni noba la maŋ laŋe saaŋkoma boŋyeni. Ama, zenɛ noba yaga koŋ baŋ pore a ba saaŋkoma ŋa yuori, kyɛ yɛlɛ mine naŋ be la be naŋ na tõɔ soŋe te ka te bɛre bal kaŋa yi kaŋa poɔ, ka a mine la; ba tenzenna, doma, kyiire, biyoe, dannoŋ, tebɛ/ŋmemɛ ane nuuri toma.

## Bal ane ba doma
Doma e la bonvuuraa bee nuulee kaŋa tɔ noba naŋ bo ka ona la daŋe faa ba sããkoma nyɔvore, ka ba pare ba pɔge. Ka ŋaa vɛŋe ka a bone ŋa e ba kaŋa. Aseŋ Banyenɛɛ doma la seɛne. Ba yeli ka zabɔge la da kara ba, ka zoro te kpɛ mɔpelaa a te gaa. Seɛmɛ naŋ da be a mɔpelaa da kore kore la a moɔ,  a golle a zie zaa, a pɔge ba bɔgɔ na. A zabɔge da wa kpɛ la a moɔ a ba la baŋ benee naŋ la ka noba tu, ka ba fãã kyɛ leɛ. A doŋa ŋa la da faa ba bare.

Bal zaa taa la doma. A bal maŋ de o la ka o e ba kaŋa. Ba ba ɔɔrɔ, koora bee dɔgera o gba. Ka bannaŋ nyɛ o ka o kpi zie kaŋa, ba maŋ tu la bogi de ũũ bee ŋmaa vaare pɔge o.

## Bal ane Ba Kyiire
Bal kyiiruŋ na baŋ waa la bonvore teseŋ a doma: doma zaa meŋ maŋ waa la kyiiruŋ.  Ama, kyiire mine meŋ e yelba-eraa, aseŋ bal mine kyiire la nɔɔte- yeni, mine ŋmanzagelaa, peɛ poɔ saabo, bee kɛkɛpele de ŋmaa ne bone. A mine meŋ maŋ baŋ e la bombadiraa teseŋ bulee zommo.

Amine meŋ la a puli kyɛ

* Sozeelɛɛ
* Naayiree,
* Gbanɛɛ
* Tielee/Tiedemee
* Tantuolee
* Zagɛɛ
* Sɛmboɔlɛɛ
* Guomo
* Eseɛlɛ
* Ewaala
* Ikyielee
* Namanɛɛ
* Mɔnnyaala
* Wɛnyuulee
* Goɔyɛrɛɛ
* Berefoɔlɛɛ
* Kpeɛlɛɛ
* Bimbiilee
* Mɛtoɔlɛɛ
* Nambɛgelɛɛ

## Boorͻ mine Bal ane ba Donne

## Sommo Yizie